

**12 жылдық жалпы орта білім беруге көшу жөніндегі іс-шаралар жоспарын бекіту туралы**

Қазақстан Республикасы Үкіметінің 2006 жылғы 19 шілдедегі N 681 Қаулысы

      Қазақстан Республикасында білім беруді дамытудың 2005-2010 жылдарға арналған мемлекеттік бағдарламасы туралы Қазақстан Республикасы Президентінің 2004 жылғы 11 қазандағы N 1459  Жарлығын  іске асыру мақсатында Қазақстан Республикасының Үкіметі  **ҚАУЛЫ ЕТЕДІ** :

      1. Қоса беріліп отырған 12 жылдық жалпы орта білім беруге көшу жөніндегі іс-шаралар жоспары (бұдан әрі - Жоспар) бекітілсін.

      2. Қазақстан Республикасының орталық және жергілікті атқарушы органдары Жоспардың уақтылы орындалуын қамтамасыз етсін.

      3. Осы қаулы қол қойылған күнінен бастап қолданысқа енгізіледі.

       *Қазақстан Республикасының*

*Премьер-Министрі*

                                          Қазақстан Республикасы

                                                Үкіметінің

                                         2006 жылғы 19 шілдедегі

                                             N 681 қаулысымен

                                                   бекітілген

**12 жылдық жалпы орта білім беруге көшу жөніндегі**

**іс-шаралар жоспары**

|  |  |  |  |  |  |
| --- | --- | --- | --- | --- | --- |
| **Р/с** **N
№** | **Іс-шаралар** | **Аяқтау  нысаны** | **Жауаптылар** | **Орындау мерзімі** | **Болжамды  шығыстар  (млн. теңге)** |
| 1  | 2  | 3  | 4  | 5  | 6  |
| **1. Нормативтік құқықтық актілердің қолданыстағыларын жетілдіру және жаңаларын әзірлеу** |
| 1.  | Оқушыларды бейіналды дайындау және жоғарғы сынып оқушыларын бейінді оқыту тұжырымдамасын әзірлеу  | Алқа қаулысы  | БҒМ  | 2006 жылғы IVтоқсан  | Талап етілмейді  |
| 2.  | 12 жылдық мектептің бірінші сыныбына балаларды қабылдау ережесін әзірлеу және бекіту  | Бұйрық  | БҒМ  | 2007 жылғы IIтоқсан  | Талап етілмейді  |
| 3.  | Кәсіптік бастауыш және кәсіптік орта білім беру ұйымдарына білім алушыларды қабылдаудың үлгі ережесін әзірлеу және бекіту  | Бұйрық  | БҒМ  | 2008 жылғы I тоқсан  | Талап етілмейді  |
| 4.  | Мектепке дейінгі тәрбие және оқыту, жалпы орта және қосымша білім беру жүйелерінің педагогикалық қызметкерлері лауазымдарының біліктілік сипаттамаларына (ҚР БҒМ 2002 жылғы 27 тамыздағы N 629 бұйрығы) өзгерістер мен толықтырулар енгізу   | Бұйрық  | БҒМ  | 2008 жылғы І тоқсан  | Талап етілмейді  |
| **2. Оқу-әдістемелік қамтамасыз ету** |
| 5.  | Бастауыш мектептің оқу-тәрбие процесін ұйымдастыру жөніндегі әдістемелік ұсынымдарды  әзірлеу және бекіту    | Бұйрық  | БҒМ  | 2006 жылғы ІІІ тоқсан  | Талап етілмейді  |
| 6.  | Негізгі мектеп оқушыларын бейіналды дайындауды ұйымдастыру жөніндегі әдістемелік ұсынымдарды әзірлеу және бекіту   | Бұйрық  | БҒМ  | 2006 жылғы ІV тоқсан  | Талап етілмейді  |
| 7.  | Жоғарғы мектепте, техникалық және кәсіптік білім беру ұйымдарында оқу-тәрбие процесін ұйымдастыру жөніндегі әдістемелік ұсынымдарды әзірлеу және бекіту  | Бұйрық  | БҒМ  | 2006 жылғы ІV тоқсан  | Талап етілмейді  |
| 8.  | Қолданбалы-ғылыми зерттеулерді жүргізу: мектепке дейінгі тәрбие мен 12 жылдық мектептің бастапқы сатысының сабақтастығының психологиялық-педагогикалық негіздерін әзірлеу;
12 жылдық мектептің тәрбие жұмысын ұйымдастыру бағдарламасын әзірлеу;
12 жылдық мектептегі оқытудың педагогикалық технологиялары бойынша»"Мұғалім портфелі"»материалдар пакетін әзірлеу мен бекіту;
12 жылдық оқыту жағдайында білім беру ұйымдарында әдістемелік қызметтің моделін әзірлеу    | Бұйрық  | БҒМ  | 2007 - 2008 жылдар  | РБК шешімі  |
| 9.  | Даму мүмкіндігі шектеулі мектеп жасындағы балалар, олардың ерекше қажеттіліктері және көрсетілген қолдау туралы деректер банкін құру  | Деректер банкі  | БҒМ
ОблБД(Б), Астана, Алматы қалаларының БД  | 2007 - 2008 жылдар  | Талап етілмейді  |
| 10.   | Инновациялық педагогикалық идеялар мен технологиялардың деректер банкін құру   | Деректер банкі  | БҒМ  | 2007 жылғы ІІІ тоқсан  | Талап етілмейді  |
| **3. Материалдық-техникалық қамтамасыз ету** |
| 11.  | 12 жылдық мектептің жоғарғы сатысында бейіндік оқытуды енгізу жөнінде эксперименталдық алаңдарды ұйымдастыру туралы ұсынысты РБК-нің қарауына енгізу    | Бюджеттік өтінім  | БҒМ  | 2006 жылғы ІІ тоқсан  | РБК шешімі  |
| 12.  | Мектеп кітапханалары үшін автоматтандырылған ақпараттық-кітапханалық  жүйені әзірлеу және қамтамасыз ету жөніндегі ұсыныстарды РБК-нің қарауына енгізу   | Бюджеттік өтінім  | БҒМ  | 2006 жылғы ІІ тоқсан  | РБК шешімі  |
| 13.  | Бейіндік білім беруді ұйымдастыру мақсатында бейіндік мектептерді, мектеп-интернаттарды, ресурстық орталықтарды салу және ашу жөніндегі ұсыныстарды РБК-нің қарауына енгізу  | Бюджеттік өтінім  | БҒМ  | 2006 жылғы ІІ тоқсан  | РБК шешімі  |
| 14.  | Арнаулы пәндер кабинеттері мен кәсіптік-техникалық мектептердің шеберханалары үшін оқу-көрнекі құралдарын сатып алу жөніндегі ұсынысты РБК-нің қарауына енгізу  | Бюджеттік өтінім  | БҒМ  | 2006 жылғы ІІІ тоқсан  | РБК шешімі  |
| 15.  | Бейіндік мектептерді физика, химия, биология кабинеттерімен кезең-кезеңмен қамтамасыз ету жөніндегі ұсынысты РБК-нің қарауына енгізу  | Бюджеттік өтінім  | БҒМ  | 2006 жылғы ІІ тоқсан  | РБК шешімі  |
| **4. Кадрлық қамтамасыз ету** |
| 16.  | "Болашақ" бағдарламасы бойынша шет елдердегі жоғары оқу орындарында мамандарды даярлау" республикалық бағдарламасының шеңберінде орта білім беру ұйымдары және педагогикалық жоғары оқу орындары үшін   педагогикалық кадрларды даярлау  | Бұйрық  | БҒМ  | 2006 - 2008 жылдар  | РБ 020 бағдарламасының шеңберінде  |
| 17.  | 12 жылдық мектеп үшін педагогикалық кадрларды даярлау және жаңа педагогикалық мамандандықтарды енгізу мақсатында:
үздіксіз педагогикалық білім берудің мазмұны мен құрылымын жетілдіру;
педагогикалық білім берудің кәсіптік-білім бағдарламаларын пысықтау  | Бұйрық  | БҒМ  | 2006 - 2008 жылдар  | Талап етілмейді  |
| 18.  | Қазақстан Республикасында педагогикалық кадрларды қайта даярлау және біліктілігін арттыру жүйесін дамыту тұжырымдамасын әзірлеу және бекіту  | Бұйрық  | БҒМ  | 2006 жылғы ІV тоқсан  | Талап етілмейді  |
| 19.  | Педагогикалық кадрлардың біліктілігін арттыру институттарының жүйесі үшін 12 жылдық білім берудің мазмұнын құрылымдау жөніндегі модульдерді әзірлеу  | Бағдарламалар  | БҒМ  | 2006 - 2007 жылдар  | Талап етілмейді  |
| 20.  | Қазақстан Республикасының Үкіметіне жиынтық ақпарат ұсыну  | Қазақстан Республикасының Үкіметіне ақпарат   | БҒМ  | Жыл сайын 20 қаңтар және 20 шілде  | Талап етілмейді  |

\*Ескертпе:

      Жыл сайынғы шығыстар көлемі тиісті қаржы жылына арналған»"Республикалық бюджет туралы"»Қазақстан Республикасының Заңына сәйкес нақтыланатын болады.

БҒМ                      - Қазақстан Республикасы Білім және ғылым

                           министрлігі

ОблБД(Б)                 - облыстық білім департаменттері

                           (басқармалары)

Астана, Алматы           - білім департаменттері

қалаларының БД

РБ                       - республикалық бюджет

РБК                      - Республикалық бюджет комиссиясы

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК